Fernando Arrabal

Fernando Arrabal Terán (f. 1932) er en spansk dramatiker, manusforfatter, regissør, forfatter og poet. Han har vært bosatt i Frankrike siden 1955. Han er mest kjent for sine surrealistisk-absurde, ofte blasfemiske og makabre skuespill. 

Arrabal har regissert syv langfilmer og skrevet over 100 skuespill, 14 bøker og over 800 dikt. I 1959 gjorde han seg bemerket med farsen Pique-nique en campagne. Av senere stykker kan nevnes Los hombres del triciclo (1953), Le cimetière des voitures (1958) og L'Architecte et l'empereur d'Assyrie (1966). Flere av hans skuespill har blitt overført til fjernsynsteater, deriblant i Norge.  

Politisk har han markerte seg som en motstander av Franco og monarkiet. Han var i en periode tilknyttet Spanias kommunistiske parti, men distanserte seg fra partiet på slutten av 1970-tallet. I 1967 ble han arrestert i Spania og anklaget for blasfemi og forakt for fedrelandet, men frikjent etter press fra en rekke kulturpersonligheter i Frankrike. 

Arrabal har mottatt en rekke utmerkelser for sitt arbeide.

Referanser

Eksterne lenker 

 

Spanske dramatikere
Spanske forfattere
Manusforfattere
Spanske regissører